**Prilog I.: Nove inicijative**

| **Br.** | **Naslov** | **Opis[[1]](#footnote-2)** |
| --- | --- | --- |
| **Novi poticaj za zapošljavanje, rast i ulaganja** |
|  | **Provedba akcijskog plana za kružno gospodarstvo[[2]](#footnote-3)** | **To uključuje strategiju o uporabi plastike, njezinoj ponovnoj uporabi i recikliranju** (nezakonodavna inicijativa, 4. tromjesečje 2017.); **prijedlog Uredbe o minimalnim zahtjevima kvalitete za ponovnu uporabu vode** (zakonodavna inicijativa, uklj. procjenu učinka, čl. 192. UFEU-a, 4. tromjesečje 2017.); **reviziju primjerenosti i učinkovitosti Direktive o vodi za piće** (zakonodavna inicijativa, uklj. procjenu učinka, čl. 192. UFEU-a, 4. tromjesečje 2017.); **inicijativu za rješavanje pravnih, tehničkih ili praktičnih zastoja koji nastaju pri preklapanju zakonodavstva o kemijskim proizvodima, proizvodima i otpadu** (nezakonodavna inicijativa, 4. tromjesečje 2017.)i **okvir za praćenje za kružno gospodarstvo** (nezakonodavna inicijativa, 4. tromjesečje 2017.) |
|  | **Višegodišnji financijski okvir (*inicijativa koja se odnosi na razdoblje do 2025.*)**  | **Sveobuhvatni prijedlog o budućem višegodišnjem financijskom okviru nakon 2020. (2. tromjesečje 2018.) te prijedlozi o novoj generaciji programa i novih vlastitih sredstava** (zakonodavna inicijativa, uklj. procjenu učinka, čl. 311. UFEU-a i sektorski temelji, 2. tromjesečje 2018.) |
|  | **Održiva europska budućnost (*inicijativa koja se odnosi na razdoblje do 2025.*)** | **Dokument za razmatranje „Prema održivoj Europi do 2030. o daljnjem djelovanju u pogledu UN-ovih ciljeva održivog razvoja, među ostalim o Pariškom sporazumu o klimatskim promjenama”** (nezakonodavna inicijativa, 2. tromjesečje 2018.) |
| **Povezano jedinstveno digitalno tržište** |
|  | **Dovršenje jedinstvenog digitalnog tržišta**  | **Prijedlog o pravednosti odnosa između platformi i poduzeća** (zakonodavna inicijativa, uklj. procjenu učinka, čl. 114. UFEU-a, 1. tromjesečje 2018.); **inicijativa o problemima internetskih platformi povezanima sa širenjem lažnih informacija** (nezakonodavna inicijativa, 1. tromjesečje 2018.); **i revizija smjernica Komisije za analizu tržišta i procjenu značajne tržišne snage u sektoru elektroničkih komunikacija** (nezakonodavna inicijativa, 2. tromjesečje 2018.) |
| **Čvrsta energetska unija s naprednom klimatskom politikom** |
|  | **Dovršetak energetske unije**  | **Daljnje djelovanje u pogledu aspekta solidarnosti energetske unije, uključujući prijedlog o zajedničkim pravilima o plinovodima koji ulaze na područje europskog unutarnjeg tržišta plina** (zakonodavna inicijativa, uklj. procjenu učinka, čl. 194. UFEU-a, 4. tromjesečje 2017.) |
|  | **Budućnost energetske i klimatske politike EU-a (*inicijativa koja se odnosi na razdoblje do 2025.*)** | **Komunikacija o budućnosti energetske i klimatske politike EU-a, među ostalim o budućnosti Ugovora o Euratomu (uzimajući u obzir Izjavu br. 54 pet država članica priloženu Završnom aktu Ugovora iz Lisabona) i o mogućoj primjeni članka 192. stavka 2. drugog podstavka UFEU-a** (nezakonodavna inicijativa, 2. tromjesečje 2018.) |
| **Bolje povezano i pravednije unutarnje tržište s jačim industrijskim temeljima** |
|  | **Pravedno oporezivanje u digitalnom gospodarstvu** |  **Prijedlog o utvrđivanju pravila na razini EU-a kojima se omogućuje oporezivanje dobiti koju ostvaruju multinacionalna poduzeća u području digitalnoga gospodarstva** (zakonodavna inicijativa, uklj. procjenu učinka, čl. 113. i 115. UFEU-a, 1. tromjesečje 2018.) |
|  | **Paket mjera za socijalnu pravednost** | **Prijedlog o osnivanju Europskog nadzornog tijela za rad (zakonodavna inicijativa, 2. tromjesečje 2018.); inicijativa o pristupu socijalnoj zaštiti za samozaposlene osobe s netipičnim ugovorima o radu** (zakonodavna/nezakonodavna inicijativa, čl. 153–155., čl. 352. UFEU-a, 2. tromjesečje 2018.) **i inicijativa o europskom broju socijalnog osiguranja koju bi se prema potrebi moglo primjenjivati u raznim područjima politika** (zakonodavna inicijativa, uklj. procjenu učinka, 2. tromjesečje 2018.); **revizija primjerenosti i učinkovitosti Direktive o pisanoj izjavi kojom se utvrđuje obveza poslodavca da obavijesti radnike o uvjetima koji se primjenjuju na ugovor o radu ili radni odnos** (zakonodavna inicijativa, uklj. procjenu učinka/nezakonodavna inicijativa, čl. 153. i 154. UFEU-a, 4. tromjesečje 2017.) |
|  | **Lanac opskrbe hranom u EU-u**  | **Prijedlog o poboljšanju lanca opskrbe hranom u EU-u** (zakonodavna inicijativa, uklj. procjenu učinka, čl. 42. i 43. UFEU-a, 1. tromjesečje 2018.) |
|  | **Dovršetak unije tržišta kapitala:**  | **Revidirani okvir za investicijska društva** (zakonodavna inicijativa, uklj. procjenu učinka, čl. 114. UFEU-a, 4. tromjesečje 2017.); **akcijski plan o održivom financiranju s regulatornim mjerama** (zakonodavna inicijativa, uklj. procjenu učinka/nezakonodavna inicijativa, 1. tromjesečje 2018.); **inicijativa o financijskoj tehnologiji (FinTech)** (nezakonodavna inicijativa, 1. tromjesečje 2018.); **prijedlog okvira EU-a o skupnom i uzajamnom financiranju** (zakonodavna inicijativa, uklj. procjenu učinka, čl. 114. UFEU-a, 1. tromjesečje 2018.); **europski okvir kojim se potiče uporaba pokrivenih obveznica** (zakonodavna inicijativa, uklj. procjenu učinka, čl. 114. UFEU-a, 1. tromjesečje 2018.) **i inicijativa u okviru Programa za prikladnost i učinkovitost propisa o uklanjanju prepreka prekograničnoj distribuciji alternativnih investicijskih fondova i zajedničkim ulaganjima u prenosive vrijednosne papire** (zakonodavna inicijativa, uklj. procjenu učinka, čl. 114. UFEU-a, 1. tromjesečje 2018.) |
|  | **Učinkovitije donošenje propisa o jedinstvenom tržištu (*inicijativa koja se odnosi na razdoblje do 2025.*)** | **Komunikacija o mogućnosti daljnjeg poboljšanja primjene sustava glasovanja kvalificiranom većinom i redovnog zakonodavnog postupka u pitanjima unutarnjeg tržišta na temelju članka 48. stavka 7. UEU-a** (nezakonodavna inicijativa, 3. tromjesečje 2018.) |
| **Bolje povezana i pravednija ekonomska i monetarna unija** |
|  | **Dovršetak ekonomske i monetarne unije** | **Prijedlozi o zamjeni Europskog stabilizacijskog mehanizma Europskim monetarnim fondom** (zakonodavna inicijativa, 4. tromjesečje 2017.); **uspostava posebne proračunske linije za europodručje s četiri funkcije: 1. potpora strukturnim reformama, 2. stabilizacijska funkcija, 3. zaštitni mehanizam za bankarsku uniju i 4. instrument konvergencije za pružanje pretpristupne pomoći državama članicama koje se pripremaju za članstvo u europodručju** (nezakonodavna inicijativa, 4. tromjesečje 2017.) **i uvođenje sadržaja Ugovora o stabilnosti, koordinaciji i upravljanju u ekonomskoj i monetarnoj uniji u pravo EU-a, uzimajući u obzir odgovarajuću fleksibilnost predviđenu Paktom o stabilnosti i rastu koju je Komisija počela primjenjivati od siječnja 2015.** (zakonodavna inicijativa, 4. tromjesečje 2017.) |
|  | **Dovršetak bankarske unije**  | **Prijedlozi o razvoju sekundarnih tržišta loših kredita** (zakonodavna inicijativa, uklj. procjenu učinka, čl. 114. UFEU-a, 1. tromjesečje 2018.); **zaštita osiguranih vjerovnika od neispunjenja obveza poslovnih zajmoprimaca** (zakonodavna inicijativa, uklj. procjenu učinka, čl. 114. UFEU-a, 1. tromjesečje 2018.) **i okvir kojim se potiče razvoj vrijednosnih papira osiguranih državnim obveznicama** (zakonodavna inicijativa, uklj. procjenu učinka, čl. 114. UFEU-a, 1. tromjesečje 2018.) |
|  | **Uspostava stalne funkcije europskog ministra gospodarstva i financija *(inicijativa koja se odnosi na razdoblje do 2025.*)** | **Komunikacija o mogućoj uspostavi stalne funkcije europskog ministra gospodarstva i financija** (nezakonodavna inicijativa, 4. tromjesečje 2017.) |
| **Trgovina: Uravnotežena i napredna trgovinska politika za svladavanje globalizacije** |
|  | **Provedba strategije Trgovina za sve** | **Dovršetak pregovora o sporazumima s Japanom, Singapurom i Vijetnamom i nastavak pregovora s Meksikom i zemljama Mercosura te ubrzanje pregovora s Australijom i Novim Zelandom nakon što Vijeće odobri mandate koje je preporučila Komisija** |
| **Područje pravosuđa i temeljnih prava utemeljeno na uzajamnom povjerenju** |
|  | **Dovršetak sigurnosne unije** | **Provedba programa za uspostavu sigurnosne unije i unaprjeđenje borbe protiv terorizma: prijedlozi o interoperabilnosti informacijskih sustava EU-a za sigurnost te upravljanje granicama i migracijama** (zakonodavna inicijativa, uklj. procjenu učinka, čl. 74., 77., 79., 85., 87., 88. 4. tromjesečje 2017.); **prijedlog o poboljšanju prekograničnog pristupa tijela kaznenog progona elektroničkim dokazima** (zakonodavna inicijativa, uklj. procjenu učinka, čl. 82. UFEU-a, 1. tromjesečje 2018.); **revizija primjerenosti i učinkovitosti Uredbe o stavljanju na tržište i uporabi prekursora eksploziva** (zakonodavna inicijativa, uklj. procjenu učinka, čl. 114. UFEU, 2. tromjesečje 2018.); **inicijative za lakši prekogranični pristup tijela kaznenog progona finacijskim podacima i njihovu lakšu upotrebu** (zakonodavna inicijativa, uklj. procjenu učinka/nezakonodavna inicijativa, 2. tromjesečje 2018.) |
|  | **Mehanizam EU-a za civilnu zaštitu** | **Prijedlog Odluke Europskog parlamenta i Vijeća o reviziji Odluke br. 1313/2013/EU u području mehanizma Europske unije za civilnu zaštitu s vlastitim operativnim kapacitetima** (zakonodavna inicijativa, čl. 196. UFEU-a, 4. tromjesečje 2017.) |
|  | **Proširenje zadaća novog Ureda europskog javnog tužitelja (*inicijativa koja se odnosi na razdoblje do 2025.)*** | **Komunikacija o mogućem proširenju zadaća novog Ureda europskog javnog tužitelja na područje borbe protiv terorizma na temelju članka 86. stavka 4. UFEU-a** (nezakonodavna inicijativa, 3. tromjesečje 2018.) |
|  | **Vladavina prava (*inicijativa koja se odnosi na razdoblje do 2025.*)** | **Inicijativa za jačanje vladavine prava u Europskoj uniji** (nezakonodavna inicijativa, 4. tromjesečje 2018.) |
| **Put prema novoj migracijskoj politici** |
|  | **Provedba Europskog migracijskog programa** | **Revizija zajedničkog Zakonika o vizama** (zakonodavna inicijativa, uklj. procjenu učinka, čl. 77. UFEU-a, 1. tromjesečje 2018.)**; revizija primjerenosti i učinkovitosti viznog informacijskog sustava** (zakonodavna inicijativa, uklj. procjenu učinka, čl. 77. i 87. UFEU-a, 2. tromjesečje 2018.); **revizija Uredbe o časnicima za vezu zaduženima za imigraciju** (zakonodavna inicijativa, uklj. procjenu učinka, 2. tromjesečje 2018.) |
| **Jači globalni čimbenik**  |
|  | **Provedba globalne strategije** | **Uključujući strategiju EU-a za povezivanje Europe i Azije; obnovljeno partnerstvo s Latinskom Amerikom i Karibima i nove okvire za odnos s Indijom, Iranom i Irakom** (nezakonodavna inicijativa, 1. i 2. tromjesečje 2018.) |
|  | **Vjerodostojna mogućnost proširenja (*inicijativa koja se odnosi na razdoblje do 2025.*)** | **Strategija za uspješno pristupanje EU-u Srbije i Crne Gore kao zemalja kandidatkinja predvodnica na zapadnom Balkanu, s posebnim naglaskom na vladavinu prava, temeljna prava, borbu protiv korupcije i organiziranog kriminala te opću stabilnost u regiji** (nezakonodavna inicijativa, 1. tromjesečje 2018.) |
|  | **Učinkovitija i dosljednija provedba zajedničke vanjske politike (*inicijativa koja se odnosi na razdoblje do 2025.*)** | **Komunikacija o mogućnosti daljnjeg jačanja primjene sustava glasovanja kvalificiranom većinom u području zajedničke vanjske politike na temelju članka 31. stavka 3. UEU-a te o dosljednijoj provedbi zajedničke vanjske politike** (nezakonodavna inicijativa, 3. tromjesečje 2018.) |
| **Unija demokratskih promjena** |
|  | **Komunikacija u Europi** | **Komunikacija o izgradnji ujedinjenije, snažnije i demokratskije Unije u području komunikacije** (nezakonodavna inicijativa, 2. tromjesečje 2018.) |
|  | **Činiti manje, ali učinkovitije (*inicijativa koja se odnosi na razdoblje do 2025.*)** | **Komunikacija o daljnjem jačanju načela supsidijarnosti, proporcionalnosti i bolje regulative u svakodnevnom radu Europske unije** (nezakonodavna inicijativa, 3. tromjesečje 2018.) |
|  | **Učinkovitija i demokratskija Europa (*inicijativa koja se odnosi na razdoblje do 2025.*)** | **Komunikacija o mogućnostima poboljšanja učinkovitosti čelnih institucija Europske unije** (nezakonodavna inicijativa, 3. tromjesečje 2018.) |

1. U ovom prilogu Komisija iznosi dodatne informacije, u mjeri u kojoj su dostupne, o inicijativama iz programa rada u skladu s Međuinstitucijskim sporazumom o boljoj izradi zakonodavstva. Te su informacije, koje se navode u zagradama uz opis svake inicijative, isključivo indikativne i mogu se mijenjati tijekom pripremnog postupka, osobito s obzirom na postupak procjene učinka. [↑](#footnote-ref-2)
2. Paket o kružnom gospodarstvu već je uključen u Prilog I. Programu rada Komisije za 2017. [↑](#footnote-ref-3)